Olav Refsnes Lea

Olav Refsnes Lea (født 3. februar 1898, død 27. november 1985) var norsk jurist og politimester i Sandefjord og Stavanger.

Lea var født i Heggebostad og familien flyttet kort etter til Kopervik.
I 1914 begynte Lea å arbeide i Stavanger Sjøforsikringsselskap og arbeidet der i et par år.
Lea dro så til Oslo hvor han tok dispasjøreksamen.
Han arbeidet i forsikringsbransjen i Haugesund i perioden 1918-1922. 
I 1922 flyttet familien til Tjølling og Lea gikk på gymnaset i Larvik.

Lea ble cand.jur. i 1927 og arbeidet etter det som lensmannsdreng i Kopervik i ett år. 
Lea startet så som sakfører i Farsund og var der til 1943.

I 1943 flyktet han til Sverige hvor han først arbeidet ved et forvaltningskontor, så på Rettskontoret der han på slutten av krigen var leder for III avdeling (personalkontoret).

Etter krigen arbeidet han hos rikspolitisjefen.. I august 1946 ble han politimester i Sandefjord.
I 1956 ble han politimester i Stavanger og var det frem til 6. mars 1968.

Lea deltok aktivt i kommunepolitikken i både Farsund og Sandefjord hvor han begge steder var medlem av bystyret og formannskapet for Høyre. 
Han var en tid varaordfører i Sandefjord.Norske kommunalpolitikere – Norges styresmenn, bind 1, Oslo 1956, side 384. 
Han var formann i Politiembetsmennenes landsforening i 1952-1956.

Lea ble tildelt ridderkorset av 1. klasse av St. Olavs Orden i 1968.

 Referanser 

Kategori:Norske advokater
Kategori:Norske politimestere
Kategori:Lokalpolitikere fra Høyre
Kategori:Lokalpolitikere i Farsund
Kategori:Lokalpolitikere i Sandefjord
Kategori:Riddere av 1. klasse av St. Olavs Orden
Kategori:Fødsler i 1898
Kategori:Dødsfall i 1985